open-index/open-wikipedia-markdown huggingface dataset:
ธวัช วิชัยดิษฐ

รองศาสตราจารย์ **ธวัช วิชัยดิษฐ** (12 พฤศจิกายน พ.ศ. 2483 - 11 ธันวาคม พ.ศ. 2541)  อดีตเลขาธิการนายกรัฐมนตรี (ชวน หลีกภัย) และอดีตสมาชิกสภาผู้แทนราษฎรจังหวัดสุราษฎร์ธานี สังกัดพรรคประชาธิปัตย์

ธวัช วิชัยดิษฐ เสียชีวิตในเหตุการณ์เครื่องบินสายการบินไทยตก ที่จังหวัดสุราษฎร์ธานี เมื่อปี พ.ศ. 2541 เป็นเหตุการณ์เดียวกันกับที่นายเรืองศักดิ์ ลอยชูศักดิ์ รอดชีวิต

## ประวัติ
ธวัช วิชัยดิษฐ เกิดเมื่อวันที่ 12 พฤศจิกายน พ.ศ. 2483 ที่ตำบลบางกุ้ง อำเภอเมือง จังหวัดสุราษฎร์ธานี เป็นบุตรคนโตของนายสำรวม วิชัยดิษฐ กับนางพิณพาทย์ วิชัยดิษฐ มีน้อง 6 คน ได้แก่
* ยงยุทธ วิชัยดิษฐ รองนายกรัฐมนตรี และรัฐมนตรีว่าการกระทรวงมหาดไทย และเป็นอดีตหัวหน้าพรรคเพื่อไทย
* โสภา รัตนางสุ
* เกื้อกูล วิชัยดิษฐ (เสียชีวิตแล้ว)
* พูนสุข นวลย่อง
* สมพล วิชัยดิษฐ
* พันตำรวจโท ไชยันต์ วิชัยดิษฐ (เสียชีวิตแล้ว)

นายธวัช วิชัยดิษฐ สมรสกับนางวราภรณ์ วิชัยดิษฐ (สมบัติศิริ) มีบุตร 2 คน คือ
* นายทวีพงษ์ วิชัยดิษฐ ผู้ว่าการเคหะแห่งชาติ​
* นายชุติพงษ์ วิชัยดิษฐ

## การศึกษา
ธวัช วิชัยดิษฐ จบชั้นมัธยมศึกษาจากโรงเรียนสุราษฎร์ธานีสำเร็จการศึกษาระดับปริญญาตรี ด้านการศึกษา จากมหาวิทยาลัยศรีนครินทรวิโรฒ ในปี พ.ศ. 2507 ปริญญาโทด้านรัฐประศาสนศาสตร์ (เกียรตินิยมดี) จากสถาบันบัณฑิตพัฒนบริหารศาสตร์ และจาก มหาวิทยาลัยวิสคอนซิน แมดิสัน จากนั้นจึงได้ศึกษาจนสำเร็จการศึกษาระดับปริญญาเอก ด้านรัฐประศาสนศาสตร์ จาก มหาวิทยาลัยวิสคอนซิน แมดิสัน เมื่อปี พ.ศ. 2516 นอกจากนั้นได้ผ่านการศึกษาอบรมปริญญาและเข็มรัฎฐาภิรักษ์ จากวิทยาลัยป้องกันราชอาณาจักร และได้ประกาศนียบัตร (กิตติมศักดิ์) วิทยาลัยทัพอากาศอีกด้วย

## ประวัติการทำงาน
ธวัช วิชัยดิษฐ เริ่มรับราชการที่คณะรัฐประศาสนศาสตร์ สถาบันบัณฑิตพัฒนบริหารศาสตร์ ต่อจากนั้นจึงได้รับตำแหน่งทางวิชาการเป็นรองศาสตราจารย์ และเป็นคณบดีคณะรัฐประศาสนศาสตร์ ในปี พ.ศ. 2519 ถึง พ.ศ. 2521 ต่อมาในปี พ.ศ. 2528 จึงได้รับการแต่งตั้งให้ดำรงตำแหน่ง ผู้ว่าการการประปาส่วนภูมิภาค

ในวงการการเมือง ดร.ธวัช เคยดำรงตำแหน่งรองเลขาธิการพรรคพลังใหม่ ต่อมาได้เข้ามารับตำแหน่งเป็นสมาชิกสภานิติบัญญัติแห่งชาติ ในปี พ.ศ. 2534 และเป็นเลขาธิการนายกรัฐมนตรี (ชวน หลีกภัย) ในปี พ.ศ. 2535 ถึง พ.ศ. 2538 และเป็นสมาชิกสภาผู้แทนราษฎรจังหวัดสุราษฎร์ธานีอีกด้วย

## ถึงแก่กรรม
ธวัช วิชัยดิษฐ และวราภรณ์ วิชัยดิษฐ เสียชีวิตในเหตุการณ์เครื่องบินตก เมื่อวันที่ 11 ธันวาคม พ.ศ. 2541 ที่จังหวัดสุราษฎร์ธานี รวมมีผู้เสียชีวิตในเหตุการณ์ครั้งนั้น 101 คน

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองสุราษฎร์ธานี
หมวดหมู่:อาจารย์คณะรัฐศาสตร์
หมวดหมู่:รองศาสตราจารย์
หมวดหมู่:นักวิชาการจากจังหวัดสุราษฎร์ธานี
หมวดหมู่:นักการเมืองจากจังหวัดสุราษฎร์ธานี
หมวดหมู่:เลขาธิการนายกรัฐมนตรีไทย
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:สมาชิกสภานิติบัญญัติแห่งชาติ
หมวดหมู่:พรรคพลังใหม่
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสุราษฎร์ธานี
หมวดหมู่:บุคคลจากคณะศึกษาศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากมหาวิทยาลัยวิสคอนซิน แมดิสัน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากอุบัติเหตุทางการบินในประเทศไทย
อีศา เทโอล

**อีศา เทโอล** (, , ) เกิดเมื่อ 2 พฤศจิกายน พ.ศ. 2524 เป็นนักแสดงชื่อดังแห่งบอลลีวู้ด อีศาเป็นบุตรสาวของธรรมเมนทร และเหมา มาลินี ภาพยนตร์ที่โดดเด่น คือ ดัส รหัสรับวันวินาศกรรม และ Dhoom 1 ( ดูม ภาค 1 ) อีศามีพี่ชาย 2 คน คือ ซันนี่ เทโอล และบ๊อบบี้ เทโอล

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอินเดีย
หมวดหมู่:บุคคลจากมุมไบ
อัศวินราชา บุปผาสวรรค์รานี

**อัศวินราชา บุปผาสวรรค์รานี** หรือ **โชธา อัคบาร์** (; ) นำแสดงโดยฤติก โรศัน และไอศวรรยา ราย ภาพยนตร์สุดฮิตของอินเดีย ด้วยรายได้สูงถึง 620 ล้านรูปี เป็นย้อนยุคเกี่ยวกับเรื่องราวความรักระหว่างจักรพรรดิโมกุล อัคบาร์มหาราช (รับบทโดย ฤติก โรศัน) และเจ้าหญิงราชปุตนาม โชธา (รับบทโดย ไอศวรรยา ราย) ลูกสาวของราชาบัรมาลแห่งอาเมร โชธา ไม่พอใจที่ถูกบังคับให้เป็นตัวประกันทางการเมืองในการสมรสเพื่อเชื่อมสัมพันธไมตรี การท้าทายที่ใหญ่ของอัคบาร์ไม่ใช่อยู่กับการชนะสงครามแต่อยู่กับการเอาชนะใจโชธา กับความรักที่แอบซ่อนอยู่ภายใต้ความแค้นใจและอคติอย่างแรง โชธา อัคบาร์ คือ เรื่องราวความรักที่ไม่ได้ถูกกล่าวถึงของพวกเขา

## รางวัลที่ได้รับ
* Audience Award Best Foreign Film: 32nd Sao Paulo International Film(Brazil) Best Film (Grand Prix) / Actor : Golden Minbar International Film Festival of Muslim Cinema (Kazan, Russia)
* Best Film/ Director/Actor/ Lyricist / Background Score : Filmfare Awards??Best Film / Actor /Background Music/Choreographer/ Director/Actress/Actor in a Negative Role/Art Direction/Lyrics/Music/Special Effects: Star Screen Awards
* Star of the Year/ Dream Director/The New Menace  Stardust Awards
* Best Picture/ Director/ Actor/ Music Director/Lyricist/Male Playback/Art Direction/Background Score/ Costume/Editing/Makeup : IIFA Awards
* Best Director – Bronze/?Actress/Music : V Shantaram Awards

## อ้างอิง

## แหล่งข้อมูลอื่น
* 
* Official trailer - UTV Motion Pictures
* 
* 
* 

หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์อินเดีย
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์สงคราม
หมวดหมู่:ภาพยนตร์ภาษาฮินดี
แซฟ อลี ข่าน

thumb|แซฟ อลี ข่าน
**แซฟ อลี ข่าน** (, ,   เกิดเมื่อ วันที่ 16 สิงหาคม พ.ศ. 2513) เป็นนักแสดงชื่อดังของบอลลีวู้ด ภาพยนตร์เด่น ๆ ของเขา คือ โอ้รักสุดชีวิต นอกจากนี้ เขายังเป็นนักแสดงรับเชิญในเรื่อง โอม ศานติ โอม อีกด้วย

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2513
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอินเดีย
หมวดหมู่:มุสลิมชาวอินเดีย
หมวดหมู่:บุคคลจากนิวเดลี
I-broker

**I-broker** คือ นายหน้า หมายถึง"ธนาคารข้อมูล"หรือ “ISP”ที่ให้บริการในลักษณะเฉพาะตัว เป็นบุคคลที่สามที่เชื่อถือได้ที่จะช่วยให้บุคคลและองค์กรที่เปิดเผยข้อมูลส่วน ตัวเช่นเดียวกับธนาคารช่วยเหลือในการแลกเปลี่ยนเงิน ISP ช่วยแลกเปลี่ยนอีเมลและไฟล์ ถูกเป็นที่แนะนำในสังคมเว็บซึ่งเป็นการอธิบายวิธีชั้นใหม่ของโครงสร้างพื้นฐานอินเทอร์เน็ตจะขึ้นไปบน OASIS XRI และ คุณสมบัติของ XDI. แต่แนวคิดของ i-broker ที่ไม่เฉพาะเทคโนโลยีใดหรือโพรโทคอลใด แต่เป็นการทำงานที่ค่อนข้างเป็นธุรกิจและสังคมที่ลักษณะคล้ายกับธนาคารหรือ ISP เช่น เดียวกับหลายธนาคารที่ให้บริการทางการเงินเกี่ยวข้องกับบัญชีและ ISPs หลากหลายบริการบน อินเทอร์เน็ต ซึ่ง i - broker จะมีความหลากหลายของข้อมูลและการใช้งานร่วมกัน เช่นเดียวกับอีเมลและเว็บโฮสติ้ง , i-broker จะเชี่ยวชาญในการบริการสำหรับผู้ถือบัญชีส่วนบุคคล บางคนจะเน้นด้านธุรกิจและการตลาดของรัฐบาลและบางส่วนจะถูก i-broker ให้บริการเต็มรูปแบบในการจัดการทุกประเภทบัญชี ซึ่งความไว ของข้อมูลที่เกี่ยวข้องจะต้องการ i - brokerที่มาตรฐานเดียวกันความรับผิดชอบและความไว้วางใจเช่นเดียวกับในระบบ ธนาคารทั่วโลก ความแตกต่างระหว่างระบบธนาคาร กับ i-broker จะถูกควบคุมแต่พฤติกรรมที่ดีมีแนวโน้มที่จะถูกบังคับใช้ในระบบออนไลน์ที่มีชื่อเสียง

เช่น เดียวกับคนที่ใช้ธนาคารอื่นและบัญชีซื้อขายหลักทรัพย์สำหรับบริการทางการเงิน ต่างก็มีแนวโน้มที่จะใช้การให้บริการของ i-broker ชุดที่แตกต่างกันแบ่งปันข้อมูล เช่น บุคคล, การเงิน, การแพทย์, วิชาชีพ ฯลฯ แต่ด้วยเทคโนโลยี การแบ่งปันข้อมูลเช่น สัญญา link ของ XDI , เจ้าของบัญชีสามารถที่จะเลือกเชื่อมโยงบัญชีทั้งหมดของ i-broker หรือบัญชีที่เลือกหรือไม่มีเลย เช่นเดียวกับผู้เขียนเว็บไซต์จะกำหนดโยงเว็บไซต์ซึ่งกันและกัน
เป็นลักษณะเฉพาะตัวของโพรโทคอลในรูปแบบ ดิจิตอลและมาตรฐานมาตลาดชนิดอื่น ๆ ของผู้ให้บริการจะอยู่ในตำแหน่งที่ให้บริการ i - broker รวมทั้งเครือข่ายสังคม , พอร์ทัล , การจดทะเบียนชื่อโดเมนผู้ให้บริการทางอินเทอร์เน็ต (ISP), ธนาคาร, บริษัท ประกันภัย และ บริษัท โทรศัพท์มือถือ และ การทำธุรกรรมอิเล็กทรอนิกส์ แหล่งข้อมูลอื่น Registry of XDI.org-Accredited I-Brokers
นโยบายเศรษฐกิจใหม่

**นโยบายเศรษฐกิจใหม่** (; ) เป็นนโยบายเศรษฐกิจที่เสนอโดยวลาดีมีร์ เลนิน เพื่อป้องกันมิให้เศรษฐกิจรัสเซียล่มสลาย นโยบายดังกล่าวอนุญาตให้เอกชนดำเนินกิจการบางอย่างได้ เช่น ธุรกิจขนาดเล็กหรือร้านค้า เพื่อเป็นการสร้างรายได้ให้กับเอกชนในขณะที่รัฐควบคุมธนาคาร การค้าระหว่างประเทศและอุตสาหกรรมขนาดใหญ่ นโยบายได้รับการตัดสินใจในสมัยประชุมสภาที่ 10 ของพรรคคอมมิวนิสต์แห่งสหภาพโซเวียต ประกาศใช้เมื่อวันที่ 21 มีนาคม พ.ศ. 2464 กฤษฎีกาดังกล่าวบังคับให้ชาวนาให้ผลผลิตเกษตรกรรมเป็นวัตถุดิบแก่รัฐบาลแทนการจ่ายภาษี นอกจากนี้ ยังมีการออกกฤษฎีกาเพิ่มเติมเพื่อกลั่นกรองนโยบายและขยายไปรวมถึงอุตสาหกรรมบางประเภทด้วย

นโยบายนี้ถูกยกเลิกโดย สตาลิน ในปี พ.ศ. 2471 รวมระยะเวลาที่ใช้ 7ปี

## อ้างอิง

## ดูเพิ่ม
*Davies, R. W. (ed.) (1991). *From tsarism to the new economic policy: continuity and change in the economy of the USSR.*  Ithaca, N.Y.: Cornell University Press. ISBN 0801426219.
*Fitzpatrick, Sheila, et al. (ed.) (1991).  *Russia in the Era of NEP*.  Bloomington, IN:  Indiana University Press.  ISBN 025320657X.
*NEP Era Journal:  http://www.d.umn.edu/cla/NEPera/main/index.php
* Nenovsky. N,(2006). „Lenin and the currency competition. Reflections on the NEP experience (1922-1924),“''.International Center of Economic Research Working Paper,Torino, No 22, 2006

หมวดหมู่:ประวัติศาสตร์เศรษฐกิจ
หมวดหมู่:เศรษฐกิจของสหภาพโซเวียต
ชุมชนเสมือน

**ชุมชนเสมือน** หรือ **ประชาคมเสมือน** คือเครือข่ายสังคมประเภทหนึ่งสำหรับปัจเจกบุคคล ผู้ซึ่งโต้ตอบกันผ่านสื่อเฉพาะ โดยอาจสื่อสารข้ามพรมแดนทางภูมิประเทศหรือทางการเมือง เพื่อที่จะบรรลุความสำเร็จหรือสิ่งที่สนใจร่วมกัน ชุมชนเสมือนที่แพร่หลายที่สุดชนิดหนึ่งคือบริการเครือข่ายสังคม อันประกอบด้วยชุมชนออนไลน์ที่หลากหลาย

ชุมชนเสมือนเป็นคำที่นำมาประกอบกับหนังสือของชื่อเดียวกันโดย Howard Rheingold, ตีพิมพ์ในปี 1993 หนังสือซึ่งจะได้รับการพิจารณาสอบถามรายละเอียดเพิ่มเติมสังคม, วางการวิจัยทางสังคมศาสตร์, กล่าวถึงการผจญภัยของเขาในสบายและเป็นต้นลงในช่วงของการติดต่อสื่อสารคอมพิวเตอร์-mediated และกลุ่มทางสังคม, การขยายออกไปยังวิทยาการสารสนเทศ เทคโนโลยีรวม Usenet, น้ำโคลนจาก (Multi - User Dungeon) และสัญญาซื้อขายล่วงหน้าของพวกเขา MUSHes และ MOOs, Internet Relay Chat (IRC) ห้องสนทนาและรายชื่อผู้รับจดหมายอิเล็กทรอนิกส์เวิลด์ไวด์เว็บที่เรารู้ว่าวันนี้เป็นวันยังไม่ได้ใช้โดยคนจำนวนมาก 

ชุมชนเสมือนเป็นเครือข่ายทางสังคมของบุคคลที่มีปฏิสัมพันธ์ผ่านสื่อที่เฉพาะเจาะจงอาจเกิดขึ้นข้ามขอบเขตทางภูมิศาสตร์และการเมืองเพื่อที่จะติดตามผลประโยชน์หรือเป้าหมาย หนึ่งในประเภทที่แพร่หลายมากที่สุดของชุมชนเสมือนรวมบริการเครือข่ายทางสังคมซึ่งประกอบด้วยชุมชนออนไลน์ต่าง ๆ


หมวดหมู่:วัฒนธรรมอินเทอร์เน็ต
หมวดหมู่:ความเป็นจริงเสมือน
หมวดหมู่:สังคมสารสนเทศ
หมวดหมู่:การประมวลสารสนเทศทางสังคม
การรุกซาร์ลันท์

**การรุกซาร์ลันท์** เป็นปฏิบัติการของฝรั่งเศสเข้าไปในซาร์ลันท์ในพื้นที่ป้องกันของกองทัพที่ 1 ของเยอรมนี ในช่วงเริ่มต้นของสงครามโลกครั้งที่สอง โดยมีจุดประสงค์ที่จะสนับสนุนโปแลนด์ ซึ่งกำลังถูกเยอรมนีบุกครอง อย่างไรก็ตาม การโจมตีของฝรั่งเศสหยุดลงและต้องถอนตัวออกไป ถึงแม้ว่าการรุกดังกล่าวจะเกิดขึ้นเพียงไม่กี่วันหลังจากการประกาศสงครามอย่างเป็นทางการของฝรั่งเศสต่อเยอรมนี มันได้กลายมาเป็นการโจมตีของกองทัพฝรั่งเศสเพียงครั้งเดียวตลอดช่วงสงครามโลกครั้งที่สอง

ตามข้อตกลงทางทหารฝรั่งเศส-โปแลนด์ กองทัพฝรั่งเศสจะต้องเตรียมการสำหรับการโจมตีครั้งใหญ่ภายในสามวันหลังจากมีการระดมพล กองทัพฝรั่งเศสสามารถยึดครองดินแดนระหว่างพรมแดนฝรั่งเศสและแนวเยอรมัน ตลอดจนสามารถเจาะผ่านการป้องกันของเยอรมนีได้ เมื่อวันที่ 15 ของการระดมผล (16 กันยายน) กองทัพฝรั่งเศสได้ทำการโจมตตีเต็มกำลังต่อเยอรมนี การระดมพลของฝรั่งเศสมีขึ้นตั้งแต่วันที่ 26 สิงหาคม และได้มีการประกาศระดมพลเต็มกำลังเมื่อวันที่ 1 กันยายน

การโจมตีของฝรั่งเศสในหุบเขาไรน์เริ่มขึ้นเมื่อวันที่ 7 กันยายน สี่วันหลังจากการประกาศสงครามของฝรั่งเศสต่อเยอรมนี หลังจากนั้น กองทัพเยอรมันซึ่งกำลังอยู่ในระหว่างการบุกครองโปแลนด์ และทหารฝรั่งเศสมีความเหนือกว่าทางกำลังพลอย่างมากตลอดแนวชายแดนกับเยอรมนี อย่างไรก็ตาม ฝรั่งเศสมิได้ดำเนินการใด ๆ ซึ่งสามารถช่วยเหลือโปแลนด์ได้เลย ทหารฝรั่งเศส 11 กองพลได้รุกคืบตามแนวรบยาว 32 กิโลเมตรใกล้กับซาร์บรืกเคินและเผชิญหน้ากับการต้านทานที่อ่อนแอของเยอรมนี กองทัพฝรั่งเศสโจมตีลึกเข้าไป 8 กิโลเมตรและยึดหมู่บ้านได้ราว 20 หมู่บ้านซึ่งกองทัพเยอรมันอพยพกลับไปโดยปราศจากการสู้รบ อย่างไรก็ตาม การโจมตีอย่างไม่เต็มใจนี้ถูกยับยั้งหลังจากฝรั่งเศสยึดป่าวานท์ได้ ซึ่งเป็นพื้นที่ฝังทุ่นระเบิดอย่างหนาแน่นสามตารางกิโลเมตรของเยอรมนี

การโจมตีมิได้เบี่ยงเบนความสนใจของกองทัพเยอรมันแต่อย่างใด การรุกรานเต็มกำลังดำเนินการโดยทหาร 40 กองพล รวมไปถึง 1 กองพลยานเกราะ 3 กองพลยานยนต์ กรมทหารปืนใหญ่ 78 กรม และกองพันรถถัง 40 กองพัน เมื่อวันที่ 12 กันยายน สถาสงครามสูงสุดอังกฤษ-ฝรั่งเศสประชุมกันเป็นครั้งแรกที่แอ็บวิลล์ ฝรั่งเศส มีการตัดสินใจว่าปฏิบัติการรุกรานใด ๆ จะต้องถูกยับยั้งในทันที พลเอกมอริส กาเมอแล็งสั่งการให้ทหารของเขาหยุด "ไม่เข้าใกล้เกินกว่า 1 กิโลเมตร" จากตำแหน่งของเยอรมนีตามแนวซีกฟรีด โปแลนด์ไม่ทราบถึงการตัดสินใจนี้ กาเมอแล็งกลับแจ้งแก่จอมพลเอ็ดเวิร์ด ริดซ์ สมิกลี่ว่าครึ่งหนึ่งของกองกำลังทั้งหมดของเขากำลังรบอยู่กับข้าศึก และการโจมตีของฝรั่งเศสได้ทำให้กองทัพเยอรมันอย่างน้อย 6 กองพลถอนตัวออกจากโปแลดน์ ในวันรุ่งขึ้น ผู้บัญชาการทูตทหารฝรั่งเศสประจำโปแลนด์ นายพลหลุยส์ โฟลี รายงานแก่เสนาธิการโปแลนด์ นายพลเวนสเลาส์ สตาชีวิกซ์ ว่าแผนการรุกรานครั้งใหญ่ในแนวรบด้านตะวันตกได้เลื่อนจากวันที่ 17 กันยายนไปเป็นวันที่ 20 กันยายน ในขณะเดียวกัน กองทัพฝรั่งเศสได้รับคำสั่งให้ถอนตัวกลับค่ายทหารของตนเองหลังแนวมากิโนต์ ซึ่งได้เป็นจุดเริ่มต้นของสงครามลวง

หมวดหมู่:การรุก
หมวดหมู่:การบุกครองในสงครามโลกครั้งที่สอง
หมวดหมู่:การบุกครองโดยฝรั่งเศส
หมวดหมู่:การบุกครองเยอรมนี
หมวดหมู่:ยุทธการและปฏิบัติการทางทหารในสงครามโลกครั้งที่สอง
หมวดหมู่:ยุทธการที่ฝรั่งเศส
พระนางชินด็อกแห่งชิลลา

**สมเด็จพระราชินีชินด็อกแห่งชิลลา** (;  ค.ศ. 647 - ค.ศ. 654) เป็นราชินีแห่งชิลลา หนึ่งใน สามราชอาณาจักรเกาหลี จากปี ค.ศ. 647 ถึง 654 พระนางเป็นผู้ปกครององค์ที่ 28 ของอาณาจักรและเป็นราชินีองค์ที่ 2 ต่อจาก พระนางซ็อนด็อกแห่งชิลลา รัชกาลก่อนหน้า ในรัชสมัยของพระองค์ ชิลลาแข่งกับแพ็กเจเพื่อขอความโปรดปรานจากราชสำนักถัง พระนางยังเป็นที่รู้จักจากการเขียนบทกวีของ จักรพรรดิถังไท่จง แห่งราชวงศ์ถัง

พระนางสามารถสร้างความเข้มแข็งให้ชิลลาและเพิ่มความในการป้องกันมากขึ้นและสร้างความความสัมพันธ์กับจีนให้มั่นคงยิ่งขึ้น ด้วยความพยายามของพระองค์จึงเป็นผู้ที่วางรากฐานสำหรับการรวมกันของทั้งสามอาณาจักร คืออาณาจักรชิลลา อาณาจักรแพ็กเจและอาณาจักรโคกูรยอ

## พระราชวงศ์
**พระบิดา**
*คัลมุนวัง กุกบัน

**พระราชมารดา**
*เจ้าหญิงว็อลมย็อง ตระกูล พัก  월명부인 박씨

## อ้างอิง
 

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 7
หมวดหมู่:สมเด็จพระราชินีนาถ
อาซัตอูอันกัคอาร์ทซัค

**อาซัตอูอันกัคอาร์ทซัค** (อาร์ทซัคเสรีและมีเอกราช) เป็นเพลงชาติที่ยังไม่เป็นที่ยอมรับของสาธารณรัฐนากอร์โน-คาราบัค ถูกนำไปถูกนำไปใช้เมื่อปี พ.ศ. 2535 คำร้องประพันธ์โดย วาร์ดาน ฮาโกบีอาน ทำนองประพันธ์โดย  อาร์เมน นาซิบิยาน

## เนื้อร้อง

## แหล่งข้อมูลอื่น
* Symbols of Statehood  - The website for the Government of Nagorno-Karabakh has a page on national symbols that include an instrumental version of the anthem.
* State Symbols - The website for the President of the NKR also has a page on state symbols that features an English translation of the lyrics along with the same instrumental version.

อาร์ทซัค
ดันแคน แอร์ลี เจมส์

**ดันแคน แอร์ลี เจมส์** () หรือชื่อเดิม **ดันแคน แคมป์เบล** () เกิดวันที่ 23 พฤษภาคม ค.ศ. 1961 เป็นทั้งนักมวยไทยและมวยคิกบ็อกซิ่งชาวสกอตแลนด์ เขาได้เข้าศึกษาในโรงเรียนที่มีการชำระค่าธรรมเนียมซึ่งมีชื่อว่า โรงเรียนคีล ที่โรงเรียนแห่งนี้เขาได้เข้าร่วมแข่งขันกีฬาในฐานะของนักกีฬารักบี้ จากนั้น แคมเบลได้ย้ายไปบอสตัน แมสซาชูเซตส์ ประเทศสหรัฐอเมริกา และเป็นมือกลองของวงดนตรีหนึ่ง ก่อนที่จะเดินทางกลับสู่สกอตแลนด์อีกครั้งในฐานะของนักมวยไทยรุ่นเฮฟวีเวท และได้เปลี่ยนชื่อของเขาจาก "ดันแคน แคมเบล" มาเป็น "แอร์ลี เจมส์"

ในการเป็นนักแข่งขันกีฬาต่อสู้ เจมส์ได้เข้าร่วมการแข่งขันมวยไทยโลกและคิกบ็อกซิ่งหกรายการ โดยถือได้ว่า เขาเป็นชาวสกอตคนแรกที่ได้เป็นแชมเปี้ยนทั้งในการแข่งขันมวยไทยและคิกบ็อกซิ่ง รวมทั้งเป็นชาวสกอตคนแรกและคนเดียวที่เข้าร่วมการต่อสู้ในการแข่งขันเค-วันที่จัดขึ้นในประเทศญี่ปุ่น

ในปี ค.ศ. 2008 ช่วงการสิ้นสุดอาชีพนักชกของเขา เจมส์ได้กลายมาเป็นครูผู้สอนวิชามวยไทยรวมทั้งศิลปะการต่อสู้แบบผสม โดยจัดสอนในรูปแบบธุรกิจที่เขาจัดตั้งขึ้นด้วยตนเองซึ่งมีชื่อว่า แบทเทิลกรุ๊ป อินเตอร์เนชั่นแนล นอกจากนี้ เขายังได้จัดตั้งสหพันธ์สกอตทิชคิกบ็อกซิ่ง () โดยสมาชิกของสมาคมจะใช้รูปแบบการต่อสู้ ‘สแตน-อัพ’ ฟูล-คอนแท็ก แบบไทย, ไฮคิก คิกบ็อกซิ่ง, โลคิก คิกบ็อกซิ่ง และใช้กติกาแบบ เค-วันในสกอตแลนด์

หลังจากแขวนนวม ดันแคนได้รับการฝึกสอนใหม่ในฐานะนักแสดง และได้ร่วมแสดงในภาพยนตร์เป็นจำนวนหลายเรื่อง รวมถึงเป็นนักแสดงรับเชิญในบทหนึ่งของภาพยนตร์เรื่อง *[[Perfect Sense]]* ซึ่งนำแสดงโดย อีวาน แมคเกรเกอร์

## อ้างอิง

## แหล่งข้อมูลอื่น

* Official Duncan Airlie James Site 
* 
* Battle Group International 
* Title Fight 
* Promotion 
* K1 bouts

หมวดหมู่:นักมวยไทยชาวสกอตแลนด์
หมวดหมู่:ผู้ฝึกสอนมวยไทย
หมวดหมู่:คิกบ็อกเซอร์
หมวดหมู่:นักแสดงสกอตแลนด์
หมวดหมู่:บุคคลจากพื้นที่สภาอาร์ไกล์และบิวต์
หมวดหมู่:บุคคลจากพื้นที่สภาดันบาร์ตันเชอร์
หมวดหมู่:นักแสดงภาพยนตร์ชายชาวสกอตแลนด์
หมวดหมู่:บุคคลจากบอสตัน
เนเชอรัล

**เนเชอรัล** () เป็นเครื่องหมายที่อยู่หน้าโน้ตตัวใดจะทำให้โน้ตดนตรีตัวนั้นเป็นเสียงปกติ เช่น ถ้าในเพลงนั้นมีทีแฟลตอยู่ข้างหน้าเพลง ก็ต้องเล่นทีแฟลตทั้งเพลง แต่ถ้าจะเล่นเป็นเสียงธรรมดาก็ใส่เครื่องหมายเนเชอรัลไปข้างหน้าโน้ตตัวนั้น
หมวดหมู่:ดนตรี
ตำบลดู่พงษ์

**ดู่พงษ์** เป็นตำบลในอำเภอสันติสุข จังหวัดน่าน เป็นที่ตั้งของศูนย์ราชการของอำเภอ เดิมเป็นเขตองค์การบริหารส่วนตำบลดู่พงษ์ ปัจจุบันอยู่ในความดูแลของเทศบาลตำบลสันติสุขตั้งแต่ปี พ.ศ. 2568

## ที่ตั้งและอาณาเขต
ตำบลดู่พงษ์มีอาณาเขตติดต่อกับอำเภอและจังหวัดใกล้เคียงดังนี้
* **ทิศเหนือ** ติดต่อกับตำบลป่าแลวหลวง 
* **ทิศตะวันออก** ติดต่อกับตำบลพงษ์ 
* **ทิศใต้** ติดต่อกับตำบลฝายแก้ว (อำเภอภูเพียง)
* **ทิศตะวันตก** ติดต่อกับตำบลเมืองจัง (อำเภอภูเพียง)

## ประวัติ
ดู่พงษ์ เป็นตำบลเก่าแก่ของอำเภอเมืองน่าน "พงษ์" ได้ชื่อมาจากวัวป่าตัวดุร้ายกลายเป็นวัวโพง ก่อนที่จะได้แยกพื้นที่หมู่ 7 บ้านป่าแดด, หมู่ 8 บ้านศรีบุญเรือง, หมู่ 9 บ้านนาเลา และหมู่ 10 บ้านตอง ไปตั้งขึ้นเป็นตำบลพงษ์ ในปี พ.ศ. 2520 ประชาชนตำบลดู่พงษ์ประชุมชี้แจงร่วมกับทางอำเภอเมืองน่าน รายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น จึงแยกหมู่ 4 บ้านป่าอ้อย, หมู่ 5 บ้านป่าแลว, หมู่ 6 บ้านสบยาง, หมู่ 8 บ้านดอนไชย, หมู่ 10 บ้านม่อนคีรี และหมู่ 12 บ้านดอนอภัย ไปตั้งขึ้นเป็นตำบลป่าแลวหลวง เพื่อเตรียมจัดตั้งกิ่งอำเภอ และปี พ.ศ. 2524 ตำบลดู่พงษ์ จึงแยกมาเป็นส่วนหนึ่งอำเภอสันติสุข**** จนถึงปัจจุบัน

พื้นที่เดิมเป็นสภาตำบลดู่พงษ์ ต่อมาได้จัดตั้งเป็นองค์การบริหารส่วนตำบลดู่พงษ์ ในปี พ.ศ. 2539 ต่อมาปี พ.ศ. 2567 ทางจังหวัดน่านพิจารณาพื้นที่มีความเจริญทางเศรษฐกิจและเป็นที่ตั้งศูนย์ราชการ จึงประชุมประชาคมกับประชาชน 8 หมู่บ้าน โดยเปลี่ยนชื่อองค์การบริหารส่วนตำบลเป็น "สันติสุข" ตามชื่ออำเภอและจัดตั้งเป็นเทศบาล**' โดยมีพื้นที่ 59 ตารางกิโลเมตร ประชากร 4,908 คน และ 1,910 ครัวเรือน ต่อมาจึงจัดตั้งขึ้นเป็นเทศบาลในวันที่ 24 พฤศจิกายน พ.ศ. 2568

== การแบ่งเขตการปกครอง ==
=== การปกครองส่วนภูมิภาค ===
ตำบลดู่พงษ์แบ่งพื้นที่การปกครองออกเป็น 8 [[หมู่บ้าน]] ได้แก่
* **หมู่ที่ 1** บ้านน้ำโซ้ง
* **หมู่ที่ 2** บ้านดู่พงษ์
* **หมู่ที่ 3** บ้านภูแยง
* **หมู่ที่ 4** บ้านดอนดู่พงษ์
* **หมู่ที่ 5** บ้านโป่งคำ
* **หมู่ที่ 6** บ้านกิ่วม่วง
* **หมู่ที่ 7** บ้านต้นผึ้ง
* **หมู่ที่ 8''' บ้านพวงพยอม

## อ้างอิง

ดู่พงษ์
สันติสุข
หมวดหมู่:อำเภอสันติสุข
ตำบลพงษ์

**พงษ์** เป็นตำบลหนึ่งในอำเภอสันติสุข จังหวัดน่าน เป็นที่ตั้งของสถานที่ท่องเที่ยวสำคัญในอำเภอสันติสุข ได้แก่ น้ำตกแม่สะนานซึ่งเป็นน้ำตกเชิงอนุรักษ์ที่มีความสวยงาม ต่อจากน้ำตกแม่สะนานก็จะเป็นลำน้ำว้าซึ่งเป็นสายที่ใช้สำหรับล่องแก่ง ซึ่งจะมีจุดเริ่มต้นที่สบมาง บ้านห้วยลอย อำเภอบ่อเกลือ ซึ่งมีเขตติดต่อกับอำเภอสันติสุข และจะล่องไปสุดสายที่บ้านน้ำว้า บ้านห้วยทรายมูล หรือบ้านหาดไร่ อำเภอแม่จริม 

## ที่ตั้งและอาณาเขต
ตำบลพงษ์มีอาณาเขตติดต่อกับอำเภอและจังหวัดใกล้เคียงดังนี้
* **ทิศเหนือ** ติดต่อตำบลอวน อำเภอปัว และตำบลบ่อเกลือใต้ อำเภอบ่อเกลือ 
* **ทิศตะวันออก** ติดต่อตำบลภูฟ้า อำเภอบ่อเกลือ
* **ทิศใต้** ติดต่อตำบลแม่จริม อำเภอแม่จริม และตำบลฝายแก้ว อำเภอภูเพียง 
* **ทิศตะวันตก** ติดต่อตำบลดู่พงษ์และตำบลป่าแลวหลวง อำเภอสันติสุข

## การแบ่งเขตการปกครอง
### การปกครองส่วนภูมิภาค
ตำบลพงษ์แบ่งพื้นที่การปกครองออกเป็น 13 หมู่บ้าน ได้แก่

### การปกครองส่วนท้องถิ่น
ท้องที่ตำบลพงษ์ มีองค์กรปกครองส่วนท้องถิ่น เพียงแห่งเดียว คือ **องค์การบริหารส่วนตำบลพงษ์** ครอบคลุมพื้นที่ตำบลพงษ์ทั้งหมด ซึ่งเป็นสภาตำบลพงษ์ที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลพงษ์ในวันที่ 25 ธันวาคม พ.ศ. 2539

## อ้างอิง

พงษ์
พงษ์
หมวดหมู่:อำเภอสันติสุข
พระเจ้าชินฮึงแห่งชิลลา

**พระเจ้าชินฮึงแห่งชิลลา** (, ) เป็นกษัตริย์ลำดับที่ 24 แห่งอาณาจักรชิลลา หนึ่งในสามก๊กแห่งเกาหลี เป็นหนึ่งในกษัตริย์ที่ยิ่งใหญ่ของชิลลาและเป็นผู้ขยายดินแดนของให้ชิลลากว้างใหญ่ขึ้นและได้ทำสงครามกับพระเจ้าซอง กษัตริย์ที่ 26 ของแพ็กเจ ที่สมรภูมิเหนือแม่น้ำฮัน พระองค์ชนะการต่อสู้นี้และขยายอาณาเขตของชิลลาอย่างกว้างขวาง

## ครองราชย์
พระเจ้าชินฮึงแห่งชิลลาครองราชย์ตั้งแต่อายุยังน้อยสืบต่อจาก พระเจ้าพ็อบฮึง (Beopheung ค.ศ.514-540) ตั้งแต่พระชนมายุเพียง 7 พรรษาซึ่งยังเด็กเกินไปปกครองอาณาจักรในเวลานั้นพระราชมารดาของพระองค์เป็นผู้สำเร็จราชการต่อมาพระองค์ได้แสดงอำนาจของกษัตริย์ที่แท้จริงของชิลลาโดยการแต่งตั้งอีซาบูเป็นหัวหน้าฝ่ายทหารที่เกิดขึ้นในปี ค.ศ. 541 ในขณะที่พระองค์ใช้สันติภาพเป็นนโยบายของพระองค์กับอาณาจักรเพื่อนบ้านโดยท่านเป็นพันธมิตรกับแพ็กเจเพื่อให้สามารถโจมตีอาณาจักรทางเหนือคือโคกูรยอจากผลของนโยบายนี้ใช้พันธมิตรโจมตีในศึกที่แม่น้ำฮัน ชัยชนะจึงตกเป็นของอาณาจักรแพ็กเจและอาณาจักรชิลลา ซึ่งทั้งสองมีข้อตกลงที่แยกดินแดนให้เท่าเทียมกัน

กษัตริย์องค์ที่ 26 แห่งแพ็กเจภายหลังจากถูกชิลลาและโคกูรยอโจมตีพ่ายแพ้ระหว่างเดินทางกลับถูกจับโดยหน่วยลาดตระเวนของชิลลาและถูกสังหารพร้อมกับบรรดาผู้ที่ติดตามพระองค์ พระเจ้าชินฮึงพัฒนาบ้านเมืองเป็นเวลาเจ็ดปี ก่อนที่จะส่งแม่ทัพอีซาบู เพื่อพิชิต Daegaya ในปี ค.ศ. 561 พระเจ้าชินฮึงมีรับสั่งให้สร้างเมืองในพื้นที่ใหม่ของเขาและจัดตั้งจังหวัดขึ้นในอาณาจักรซึ่งเป็นดีต่อการพัฒนาวัฒนธรรมในอาณาจักรของเขาใน ค.ศ. 576  ก่อตั้งกลุ่มทหารหนุ่มฮวารัง และพวกเขาจะมามีบทบาทอย่างมากในการรวมสามก๊กเกาหลี พระองค์เสด็จสวรรคตในปีเดียวกันนั้นเอง

ความหวังที่ต้องการรวมพระราชอาณาจักรของพระองค์เพื่อก่อตั้งเกาหลี เพื่อเป็นการรวมชาติ ทำให้ทุกวันนี้พระองค์ได้รับการจดจำในฐานะหนึ่งในผู้ปกครองสูงสุดของชิลลาและเกาหลี 

## อ้างอิง

หมวดหมู่:ราชวงศ์ชิลลา
หมวดหมู่:บุคคลในคริสต์ศตวรรษที่ 7
พฤติกรรมผู้บริโภค

thumb|พฤติกรรมผู้บริโภคเกี่ยวข้องกับการตัดสินใจเลือกซื้อสินค้าและบริการ

**พฤติกรรมผู้บริโภค** หมายถึง

การศึกษาพฤติกรรมของผู้บริโภคมีรากฐานมาจากพฤติกรรมการซื้อของผู้บริโภค ซึ่งแสดงบทบาทที่แตกต่างกันสามบทบาทได้แก่ ผู้ใช้ ผู้จ่าย และผู้ซื้อ ผลการวิจัยได้แสดงว่าพฤติกรรมผู้บริโภคนั้นยากที่จะพยากรณ์ แม้กระทั่งโดยผู้เชี่ยวชาญในสาขานั้นเอง  การตลาดความสัมพันธ์คือสิ่งหนึ่งที่ทรงคุณค่าและมีอิทธิพลสำหรับการวิเคราะห์พฤติกรรมผู้บริโภค เพราะมันมีจุดสนใจที่โดดเด่นในการรื้อฟื้นความหมายที่แท้จริงของการตลาด ด้วยการยอมรับความสำคัญของลูกค้าหรือผู้ซื้อ การรักษาผู้บริโภค การจัดการความสัมพันธ์ต่อผู้บริโภค การปรับตามปัจเจกบุคคล การปรับตามผู้บริโภค และการตลาดหนึ่งต่อหนึ่ง ก็เป็นสิ่งที่ได้ให้ความสำคัญมากขึ้น การทำหน้าที่เชิงสังคมสามารถจัดประเภทเป็นทางเลือกของสังคมและการทำหน้าที่สวัสดิการ

พฤติกรรมผู้บริโภคมีผลต่อความสำเร็จของธุรกิจ ดังนั้นการศึกษาพฤติกรรมผู้บริโภคจะทำให้สามารถสร้างกลยุทธ์ทางการตลาดที่สร้างความพึงพอใจให้แก่ผู้บริโภคและความสามารถในการค้นหาทางแก้ไข พฤติกรรมในการตัดสินใจซื้อสินค้าของผู้บริโภคในสังคมได้ถูกต้องและสอดคล้องกับความสามารถในการตอบสนองของธุรกิจมากยิ่งขึ้น ที่สำคัญจะช่วยในการพัฒนาตลาดและพัฒนาผลิตภัณฑ์ให้ดีขึ้นอย่างต่อเนื่อง ผู้บริโภคที่ฉลาด นอกจากจะต้องมีหลักเกณฑ์ในการเลือกซื้อสินค้าบริการแล้ว จะต้องรอบรู้เท่าทันกลวิธี เทคนิค และกลฉ้อฉลต่าง ๆ ที่ใช้ในการขายสินค้าและบริการ รวมถึงสามารถปกป้องสิทธิที่ตนเองพึงได้รับด้วย การเรียนรู้การเป็น ผู้บริโภคที่ฉลาด จะทำให้ทราบและสามารถลำดับความสำคัญของทางเลือกต่าง ๆ ในการใช้เงิน ตลอดจนรู้จักหลักเกณฑ์ในการเลือกซื้อและใช้สินค้าและบริการ

## อ้างอิง

หมวดหมู่:การตลาด
ตำบลขุนน่าน

**ขุนน่าน** เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันออกของตัวอำเภอ

## ที่ตั้ง
* **ทิศเหนือ** ติดต่อเมืองเงิน แขวงไชยบุรี ประเทศลาว 
* **ทิศตะวันออก** ติดต่อเมืองหงสา เมืองไซสะถาน แขวงไชยบุรี ประเทศลาว 
* **ทิศใต้** ติดต่อตำบลบ่อเกลือเหนือ อำเภอบ่อเกลือ 
* **ทิศตะวันตก** ติดต่อตำบลห้วยโก๋น อำเภอเฉลิมพระเกียรติ ตำบลงอบ ตำบลทุ่งช้าง อำเภอทุ่งช้าง และตำบลภูคา อำเภอปัว

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 15 หมู่บ้าน ได้แก่
*หมู่ 1 บ้านง้อมเปา
*หมู่ 2 บ้านเปียงก่อ
*หมู่ 3 บ้านด่าน
*หมู่ 4 บ้านเปียงซ้อ
*หมู่ 5 บ้านนาคุ
*หมู่ 6 บ้านห้วยฟอง
*หมู่ 7 บ้านสะจุก
*หมู่ 8 บ้านสะเกี้ยง
*หมู่ 9 บ้านห้วยปูด
*หมู่ 10 บ้านกิ่วจันทร์ 
*หมู่ 11 บ้านน้ำช้าง
*หมู่ 12 บ้านน้ำรีพัฒนา 
*หมู่ 13 บ้านบวกหญ้า
*หมู่ 14 บ้านบวกอุ้ม
*หมู่ 15 บ้านห้วยเต๋ย

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลขุนน่าน มีพื้นที่ครอบคลุมตำบลขุนน่านทั้งหมด 

## สถานที่สำคัญ
* สำนักงานองค์การบริหารส่วนตำบลขุนน่าน
* โรงพยาบาลส่งเสริมสุขภาพตำบลขุนน่าน บ้านด่าน
* โรงพยาบาลส่งเสริมสุขภาพตำบลขุนน่าน บ้านน้ำรีพัฒนา
* อนุสรณ์สถานภูพยัคฆ์และสำนัก 708
* โครงการหลวงภูพยัคฆ์
* สถานีพัฒนาที่สูงบ้านสะจุก–สะเกี้ยง
* หน่วยจัดการต้นน้ำขุนน่าน

## อ้างอิง

ขุนน่าน
หมวดหมู่:อำเภอเฉลิมพระเกียรติ (จังหวัดน่าน)
หมวดหมู่:เขตแดนไทย–ลาว
ตำบลปอน

**ปอน** เป็นตำบลหนึ่งในอำเภอทุ่งช้าง จังหวัดน่าน ตั้งอยู่บริเวณทิศเหนือสุดของตัวอำเภอ

## ที่ตั้ง
* **ทิศเหนือ** ติดต่อเขตเซียงฮ่อน แขวงไชยบุรี ประเทศลาว 
* **ทิศตะวันออก** ติดต่อตำบลห้วยโก๋น อำเภอเฉลิมพระเกียรติ 
* **ทิศใต้** ติดต่อตำบลงอบ อำเภอทุ่งช้าง 
* **ทิศตะวันตก** ติดต่อเมืองเซียงฮ่อน แขวงไชยบุรี ประเทศลาว

## การปกครองส่วนภูมิภาค
แบ่งการปกครองเป็น 8 หมู่บ้าน ได้แก่
*หมู่ 1 บ้านน้ำเลียง
*หมู่ 2 บ้านไร่ไทรงาม
*หมู่ 3 บ้านหล่ายทุ่ง 
*หมู่ 4 บ้านหนองคำ
*หมู่ 5 บ้านใหม่
*หมู่ 6 บ้านปอน
*หมู่ 7 บ้านป่าเปือย
*หมู่ 8 บ้านเฉลิมราช

## การปกครองส่วนท้องถิ่น
องค์การบริหารส่วนตำบลปอนมีพื้นที่ครอบคลุมตำบลปอนทั้งหมด 

## อ้างอิง

ปอน
ปอน
ปอน
หมวดหมู่:เขตแดนไทย–ลาว
ตำบลชนแดน (อำเภอสองแคว)

**ชนแดน** เป็นตำบลหนึ่งในอำเภอสองแคว จังหวัดน่าน ตั้งอยู่บริเวณทิศเหนือสุดของตัวอำเภอ

## ที่ตั้ง
* **ทิศเหนือ** ติดต่อเมืองเซียงฮ่อน และเมืองคอบ แขวงไชยบุรี ประเทศลาว 
* **ทิศตะวันออก** ติดต่อตำบลทุ่งช้างและตำบลและ อำเภอทุ่งช้าง 
* **ทิศใต้** ติดต่อตำบลนาไร่หลวง อำเภอสองแคว 
* **ทิศตะวันตก** ติดต่อตำบลยอด อำเภอสองแคว

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 9 หมู่บ้าน ได้แก่
*หมู่ 1 บ้านห้วยเลา
*หมู่ 2 บ้านวังเสา
*หมู่ 3 บ้านน้ำปาน 
*หมู่ 4 บ้านห้วยแกลบ
*หมู่ 5 บ้านปางกอม
*หมู่ 6 บ้านสบพาง
*หมู่ 7 บ้านน้ำหลุ
*หมู่ 8 บ้านห้วยมอย
*หมู่ 9 บ้านใหม่ชายแดน

### การปกครองส่วนท้องถิ่น
องค์การบริหารส่วนตำบลชนแดนมีพื้นที่ครอบคลุมตำบลชนแดนทั้งหมด

## สถานที่สำคัญ
* สำนักงานองค์การบริหารส่วนตำบลชนแดน
* โรงพยาบาลส่งเสริมสุขภาพตำบลชนแดน บ้านวังเสา
* จุดผ่อนปรนการค้าไทย-ลาว บ้านใหม่ชายแดน

## อ้างอิง

ชนแดน
ชนแดน
หมวดหมู่:อำเภอสองแคว
หมวดหมู่:เขตแดนไทย–ลาว
ตำบลบ่อเกลือเหนือ

**บ่อเกลือเหนือ** เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือสุดของตัวอำเภอ

## ที่ตั้ง
* **ทิศเหนือ** ติดต่อตำบลขุนน่าน อำเภอเฉลิมพระเกียรติ
* **ทิศตะวันออก** ติดต่อเมืองไชยบุรี แขวงไชยบุรี ประเทศลาว 
* **ทิศใต้** ติดต่อตำบลดงพญา อำเภอบ่อเกลือ 
* **ทิศตะวันตก** ติดต่อตำบลภูคา อำเภอปัว

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 10 หมู่บ้าน ได้แก่
*หมู่ 1 บ้านเวร
*หมู่ 2 บ้านสะไล
*หมู่ 3 บ้านบ่อหยวก 
*หมู่ 4 บ้านน้ำจูน
*หมู่ 5 บ้านน้ำกึ๋น
*หมู่ 6 บ้านน้ำว้า
*หมู่ 7 บ้านห้วยขวาก (หมู่ที่ 11 เดิม)
*หมู่ 8 บ้านห้วยป๋อ
*หมู่ 9 บ้านบ่อหยวกใต้ (รับพื้นที่หมู่ที่ 7 บ้านห้วยขาบ)
*หมู่ 10 บ้านสะเละ

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ่อเกลือเหนือ มีพื้นที่ครอบคลุมตำบลบ่อเกลือเหนือทั้งหมด

## อ้างอิง

บ่อเกลือเหนือ
บ่อเกลือเหนือ
หมวดหมู่:เขตแดนไทย–ลาว
ตำบลดงพญา

**ดงพญา** เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศเหนือของตัวอำเภอ  ตำบลดงพญาตั้งขึ้นเมื่อปี พ.ศ. 2539 โดยการแยกจากตำบลบ่อเกลือเหนือ  ส่วนที่มาของชื่อตำบลดงพญา จากคำบอกเล่าว่าในอดีตมีผู้นำหรือผู้ปกครองชุมชนจะมียศเป็นเจ้าพระยาสืบต่อกันมาเป็นจำนวนมากเช่น เจ้าพระปิ่น เจ้าพระสาร เจ้าพระยาแก้ว และเจ้าพระยากองแล เป็นต้น จึงเกิดเป็นที่มาของชื่อ ตำบลดงพญา ตำบลดงพญาแบ่งออกเป็น 7 หมู่บ้าน

## ที่ตั้ง
* **ทิศเหนือ** ติดต่อตำบลบ่อเกลือเหนือ อำเภอบ่อเกลือ
* **ทิศตะวันออก** ติดต่อเมืองไชยบุรีและเมืองเพียง แขวงไชยบุรี ประเทศลาว 
* **ทิศใต้** ติดต่อตำบลบ่อเกลือใต้ อำเภอบ่อเกลือ 
* **ทิศตะวันตก** ติดต่อตำบลภูคา อำเภอปัว 

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 8 หมู่บ้าน ได้แก่
*หมู่ 1 บ้านสะปัน
*หมู่ 2 บ้านห้วยโทน
*หมู่ 3 บ้านสว้าเหนือ
*หมู่ 4 บ้านน้ำแคะ
*หมู่ 5 บ้านขุนน้ำจอน
*หมู่ 6 บ้านห้วยหมี
*หมู่ 7 บ้านสะว้า
*หมู่ 8 บ้านห้วยขาบ

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลดงพญา มีพื้นที่ครอบคลุมตำบลดงพญาทั้งหมด

## สถานที่สำคัญ
*อุทยานแห่งชาติขุนน่าน

## อ้างอิง

ดงพญา
ดงพญา
หมวดหมู่:เขตแดนไทย–ลาว
ตำบลบ่อเกลือใต้

**บ่อเกลือใต้** เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้ของตัวอำเภอ เป็นที่ตั้งของที่ว่าการอำเภอบ่อเกลือ

## ที่ตั้ง
* **ทิศเหนือ** ติดต่อตำบลดงพญา อำเภอบ่อเกลือ
* **ทิศตะวันออก** ติดต่อเมืองเพียง แขวงไชยบุรี ประเทศลาว
* **ทิศใต้** ติดต่อตำบลภูฟ้า อำเภอบ่อเกลือ
* **ทิศตะวันตก** ติดต่อตำบลภูคา ตำบลศิลาเพชร และตำบลอวน อำเภอปัว

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 15 หมู่บ้าน ได้แก่
*หมู่ 1 บ้านบ่อหลวง
*หมู่ 2 บ้านผาคับ
*หมู่ 3 บ้านนาขาม 
*หมู่ 4 บ้านผักเฮือก
*หมู่ 5 บ้านนาขวาง
*หมู่ 6 บ้านนาคอก
*หมู่ 7 บ้านนาเปรื่อง
*หมู่ 8 บ้านดงผาปูน
*หมู่ 9 บ้านน้ำหมาว
*หมู่ 10 บ้านยอดดอยวัฒนา
*หมู่ 11 บ้านก่อก๋วง
*หมู่ 12 บ้านหนองน่าน
*หมู่ 13 บ้านน้ำแพะ
*หมู่ 14 บ้านนาบง
*หมู่ 15 บ้านห้วยโป่ง

### การปกครองส่วนท้องถิ่น
พื้นที่ทั้งหมดของตำบลบ่อเกลือใต้อยู่ในเขตเทศบาลตำบลบ่อเกลือใต้ ซึ่งยกฐานะจากองค์การบริหารส่วนตำบลบ่อเกลือใต้เมื่อ พ.ศ. 2556

## สถานที่สำคัญ
*ที่ว่าการอำเภอบ่อเกลือ
*โรงพยาบาลบ่อเกลือ
*สถานีตำรวจภูธรบ่อเกลือ
*โรงเรียนบ่อเกลือ

## อ้างอิง

บ่อเกลือใต้
บ่อเกลือใต้
บ่อเกลือใต้
หมวดหมู่:เขตแดนไทย–ลาว
ตำบลห้วยโก๋น

**ห้วยโก๋น** เป็นตำบลหนึ่งในอำเภอเฉลิมพระเกียรติ จังหวัดน่าน ตั้งอยู่บริเวณทิศตะวันตกของตัวอำเภอ เป็นที่ตั้งของที่ว่าการอำเภอเฉลิมพระเกียรติ

## ที่ตั้ง
* **ทิศเหนือ** ติดต่อเมืองเงิน แขวงไชยบุรี ประเทศลาว
* **ทิศตะวันออก** ติดต่อตำบลขุนน่าน อำเภอเฉลิมพระเกียรติ
* **ทิศใต้** ติดต่อตำบลงอบ อำเภอทุ่งช้าง
* **ทิศตะวันตก** ติดต่อตำบลปอน อำเภอทุ่งช้าง

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 7 หมู่บ้าน ได้แก่
*หมู่ 1 บ้านห้วยโก๋น
*หมู่ 2 บ้านสบปืน
*หมู่ 3 บ้านห้วยดง 
*หมู่ 4 บ้านปิน
*หมู่ 5 บ้านปางหก 
*หมู่ 6 บ้านใหม่ไชยธงรัตน์
*หมู่ 7 บ้านห้วยทรายขาว

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลห้วยโก๋น มีพื้นที่ครอบคลุมตำบลห้วยโก๋นทั้งหมด 

## สถานที่สำคัญ
* ที่ว่าการอำเภอเฉลิมพระเกียรติ
* โรงพยาบาลเฉลิมพระเกียรติ
* โรงพยาบาลส่งเสริมสุขภาพตำบลห้วยโก๋น บ้านห้วยโก๋น
* สถานีตำรวจภูธรเฉลิมพระเกียรติ
* สำนักงานองค์การบริหารส่วนตำบลห้วยโก๋น
* โรงเรียนมัธยมพระราชทานเฉลิมพระเกียรติ
* จุดผ่านแดนถาวรสากลห้วยโก๋น-น้ำเงิน

## อ้างอิง

ห้วยโก๋น
หมวดหมู่:อำเภอเฉลิมพระเกียรติ (จังหวัดน่าน)
หมวดหมู่:เขตแดนไทย–ลาว
ตำบลป่าแลวหลวง

**ป่าแลวหลวง** เป็นตำบลหนึ่งในอำเภอสันติสุข จังหวัดน่าน

## ที่ตั้งและอาณาเขต
ตำบลป่าแลวหลวงมีอาณาเขตติดต่อกับอำเภอและจังหวัดใกล้เคียงดังนี้
* **ทิศเหนือ** ติดต่อตำบลตาลชุม อำเภอท่าวังผา และตำบลอวน อำเภอปัว
* **ทิศตะวันออก** ติดต่อตำบลพงษ์ อำเภอสันติสุข
* **ทิศใต้** ติดต่อตำบลดู่พงษ์ อำเภอสันติสุข และตำบลเมืองจัง อำเภอภูเพียง
* **ทิศตะวันตก** ติดต่อตำบลบ่อ อำเภอเมืองน่าน

## การแบ่งเขตการปกครอง
### การปกครองส่วนภูมิภาค
ตำบลป่าแลวหลวงแบ่งพื้นที่การปกครองออกเป็น 10 หมู่บ้าน ได้แก่

### การปกครองส่วนท้องถิ่น
ท้องที่ตำบลป่าแลวหลวง มีองค์กรปกครองส่วนท้องถิ่น เพียงแห่งเดียว คือ **องค์การบริหารส่วนตำบลป่าแลวหลวง** ครอบคลุมพื้นที่ตำบลป่าแลวหลวงทั้งหมด ซึ่งเป็นสภาตำบลป่าแลวหลวงที่จัดตั้งขึ้นในปี พ.ศ. 2521 และยกฐานะขึ้นเป็นองค์การบริหารส่วนตำบลป่าแลวหลวงในวันที่ 25 ธันวาคม พ.ศ. 2539

## อ้างอิง

ป่าแลวหลวง
ป่าแลวหลวง
หมวดหมู่:อำเภอสันติสุข
ตำบลภูฟ้า

**ภูฟ้า** เป็นตำบลหนึ่งในอำเภอบ่อเกลือ จังหวัดน่าน ตั้งอยู่บริเวณทิศใต้สุดของตัวอำเภอ โดยแยกออกจากตำบลบ่อเกลือใต้เมื่อวันที่ 29 กรกฎาคม พ.ศ. 2534 จำนวน 5 หมู่บ้าน และต่อมาได้จัดตั้งหมู่ที่ 6 บ้านห้วยลอย ทำให้มีการปกครอง 6 หมู่บ้านจนถึงปัจจุบัน

## ที่ตั้ง
* **ทิศเหนือ** ติดต่อตำบลบ่อเกลือใต้ อำเภอบ่อเกลือ
* **ทิศตะวันออก** ติดต่อเมืองเพียง แขวงไชยบุรี ประเทศลาว 
* **ทิศใต้** ติดต่อตำบลแม่จริม อำเภอแม่จริม และตำบลพงษ์ อำเภอสันติสุข 
* **ทิศตะวันตก** ติดต่อตำบลบ่อเกลือใต้ อำเภอบ่อเกลือ 

## การแบ่งเขตการปกครอง
### การปกครองส่วนภูมิภาค
แบ่งการปกครองเป็น 6 หมู่บ้าน ได้แก่
*หมู่ 1 บ้านนากอก
*หมู่ 2 บ้านห่างทางหลวง
*หมู่ 3 บ้านผาสุข
*หมู่ 4 บ้านสบมาง
*หมู่ 5 บ้านห้วยล้อม
*หมู่ 6 บ้านห้วยลอย

### การปกครองส่วนท้องถิ่น
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลภูฟ้า มีพื้นที่ครอบคลุมตำบลภูฟ้าทั้งหมด

## สถานที่สำคัญ
*ศูนย์ภูฟ้าพัฒนา

## อ้างอิง

ภูฟ้า
ภูฟ้า
หมวดหมู่:เขตแดนไทย–ลาว
ภาษาลาชิขาว

**ภาษาลาชิขาว** () มีผู้พูดทั้งหมด 1,602 คนในเวียดนามใกล้กับชายแดนจีน จัดอยู่ในตระกูลภาษาขร้า-ไท กลุ่มขร้า สาขาเก-ชิ เป็นภาษาที่มีวรรณยุกต์ มีรากศัพท์ร่วมกับภาษาลาชิราวร้อยละ 30–40

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ลาชิขาว
ไทลาซีน

**ไทลาซีน** (; ; มาจากภาษากรีก แปลว่า "มีหัวเหมือนสุนัขและมีกระเป๋าหน้าท้อง") หรือที่รู้จักกันทั่วไปในชื่อ **เสือแทสเมเนีย** หรือ **หมาป่าแทสมาเนีย** (Tasmanian tiger, Tasmanian wolf) เนื่องจากมีลายทางที่หลังคล้ายเสือ และลักษณะคล้ายหมาป่าหรือสุนัข มีฟันแหลมคม และสามารถยืนด้วยสองขาหลังได้เหมือนจิงโจ้  ในอดีตไทลาซีนเคยเป็นสัตว์มีกระเป๋าหน้าท้องประเภทกินเนื้อที่มีขนาดใหญ่ที่สุด มีถิ่นฐานอยู่ในออสเตรเลีย รัฐแทสเมเนีย และนิวกินี  

ไทลาซีนสูญพันธุ์ในคริสต์ศตวรรษที่ 20 โดยมีบันทึกไว้ว่า ไทลาซีนตัวสุดท้ายที่สวนสัตว์โฮบาร์ต ชื่อ "เบนจามิน" ได้ตายลงเมื่อวันที่ 7 กันยายน ค.ศ. 1936 เนื่องจากถูกละเลย ขาดการดูแลรักษา และถูกประกาศสถานะสูญพันธุ์โดย IUCN ในปี ค.ศ. 1982 และโดยรัฐบาลท้องถิ่นของรัฐแทสเมเนียในปี ค.ศ. 1986

หลังจากไทลาซีนสูญพันธุ์ มาร์ซูเปียลกินเนื้อที่มีขนาดใหญ่ที่สุด คือ แทสเมเนียนเดวิล  ตั้งแต่ปี ค.ศ. 1999 เป็นต้นมา นักวิทยาศาสตร์ได้จัดตั้งโครงการรวบรวมตัวอย่างทางพันธุกรรมจากไทลาซีนที่ถูกสตัฟไว้ทั่วโลก เพื่อหาหนทางที่จะทำการโคลนนิงไทลาซีนให้กลับมามีชีวิตอีกครั้ง  

โดยไทลาซีน เชื่อว่าสูญพันธุ์ไปอย่างแน่นอนจากผืนแผ่นดินใหญ่ของออสเตรเลียราว 3,000 ปีก่อน ก่อนที่ชาวตะวันตกจะมาบุกเบิกดินแดน ก่อนที่จะสูญพันธุ์ต่อมาในพื้นที่ที่เป็นเกาะ โดยสาเหตุของการสูญพันธุ์เดิมเชื่อว่า เกิดจากการล่าของมนุษย์ เนื่องจากเป็นสัตว์ที่คุกคามบรรดาปศุสัตว์ แต่ทว่าข้อมูลล่าสุดของนักวิทยาศาสตร์ จากมหาวิทยาลัยแอดิเลด ที่ได้ทำการศึกษาด้วยวิธีการสกัดดีเอ็นเอจากซากดึกดำบรรพ์ โดยสร้างลำดับ 51 ดีเอ็นเอ พบว่าแท้ที่จริงแล้ว ไทลาซีนอาจแบ่งออกได้เป็นสองชนิดย่อย คือ ชนิดตะวันออก และชนิดตะวันตก ที่พบทางตอนใต้ของออสเตรเลีย ก่อนสิ้นสุดยุคน้ำแข็งเมื่อ 25,000 ปีก่อน เพราะสภาพอากาศที่รุนแรงและภัยแล้งจากภาวะเอลนิโญเมื่อ 4,000 ปีก่อน ที่ส่งผลให้บรรดาสัตว์ต่าง ๆ บนผืนแผ่นดินใหญ่ทยอยกันสูญพันธุ์เมื่อ 3,000 ปีก่อน ซึ่งนี่น่าจะเป็นสาเหตุของการสูญพันธุ์ของไทลาซีนมากกว่าการล่าของชาวท้องถิ่น โรคระบาด หรือการผสมข้ามสายพันธุ์ที่ทำให้ความหลากหลายทางพันธุกรรมสูญเสียไปเสียอีก 

ในปลายปี ค.ศ. 2016 ได้มีการเผยแพร่ภาพจากกล้องติดตามสัตว์ป่าของคณะนักวิทยาศาสตร์กลุ่มหนึ่ง ที่ทำการติดตั้งไว้ในพุ่มไม้ในเขตป่าของรัฐวิกตอเรีย ทางตอนใต้ของออสเตรเลีย ปรากฏเห็นภาพของสัตว์ตัวหนึ่งที่มีรูปร่างเหมือนหมาป่าหรือสุนัข แต่มีส่วนหางแข็งตรงเหมือนลักษณะของไทลาซีน จึงอาจยืนยันได้ว่าไทลาซีนยังมิได้สูญพันธุ์ แต่ก็ยังไม่มีข้อมูลเพิ่มเติมมากกว่านี้ แต่ทว่าก็มีพยานพบเห็นอีกหลายราย เช่นที่ ตอนเหนือของรัฐควีนส์แลนด์ แต่ก็ยังไม่สามารถยืนยันได้ว่าคือ ไทลาซีนจริง ๆ  ดังนั้นทางมหาวิทยาลัยเจมส์คุก จึงได้มีโครงการตามหาการมีอยู่จริงของไทลาซีนขึ้น โดยเริ่มตั้งแต่เดือนเมษายน ค.ศ. 2017 
 
## อ้างอิง

## แหล่งข้อมูลอื่น

* The Thylacine Museum
* Photographs and movies of the Thylacine 

หมวดหมู่:สัตว์ที่มีกระเป๋าหน้าท้อง
หมวดหมู่:สัตว์เลี้ยงลูกด้วยน้ำนมที่สูญพันธุ์ไปแล้วในทวีปออสเตรเลีย
ตัวเตี้ยแบบไม่สามารถรอดชีวิตได้

**ตัวเตี้ยแบบไม่สามารถรอดชีวิตได้** () หรือ **โรคกระดูกเจริญผิดเพี้ยนแบบไม่สามารถรอดชีวิตได้** () เป็นโรคกระดูกเจริญผิดปกติ (skeletal dysplasia) ที่รุนแรงถึงขั้นเสียชีวิตในระยะแรกเกิดที่พบบ่อยที่สุด คำว่า thanatophoric มาจากคำภาษากรีก *thanatophorus* แปลว่า "นำความตายมาให้" มีลักษณะเฉพาะได้แก่ มีศีรษะใหญ่ผิดปกติ (macrocephaly) อกเล็กรูปร่างคล้ายระฆัง (narrow bell-shaped thorax) ความยาวช่วงลำตัวปกติ และมีแขนขาสั้นมาก

โรคนี้แบ่งเป็น 2 ชนิด ตามลักษณะทางคลินิกของผู้ป่วย ได้แก่ ชนิดที่ 1 (thanatophoric dysplasia type I, TD1) และชนิดที่ 2 (TD2) ชนิดย่อยเหล่านี้แบ่งโดยดูกระดูกยาวว่ามีลักษณะโค้งหรือตรง โดย TD1 ซึ่งพบบ่อยกว่า มีลักษณะเฉพาะคือกะโหลกศีรษะมีลักษณะค่อนข้างปกติ กระดูกยาวมีลักษณะโค้งคล้ายหูโทรศัพท์ ลักษณะเช่นนี้พบบ่อยที่สุดที่กระดูกต้นขา ในขณะที่ TD2 มีลักษณะเฉพาะคือกะโหลกศีรษะมีลักษณะคล้ายใบโคลเวอร์ (cloverleaf-shaped skull) และกระดูกต้นขามีลักษณะตรง อย่างไรก็ดีอาจพบมีลักษณะทางคลินิกที่ทับซ้อนกันระหว่างชนิดย่อยเหล่านี้ได้

TD1 และ TD2 เกิดจากการกลายพันธุ์ที่ถ่ายทอดทางพันธุกรรมลักษณะเด่น (autosomal dominant) ของยีน *[[FGFR3]]* (fibroblast growth factor receptor 3) ซึ่งอยู่บนโครโมโซมคู่ที่ 4 ตำแหน่ง 4p16.3 โดยการกลายพันธุ์ชนิดนี้มีเพเนแทรนซ์ 100% จนถึงปัจจุบันพบว่าผู้ป่วย TD ทั้งหมดเกิดจากการกลายพันธุ์ที่เกิดขึ้นใหม่ (*[[de novo]]* mutation) ของ *FGFR3* อย่างไรก็ดี การเกิดโรคนี้จากการมีภาวะโมเซอิกของเซลล์สืบพันธุ์ ก็ยังเป็นที่เชื่อกันว่าสามารถเป็นไปได้ในทางทฤษฎี แม้จะยังไม่มีรายงานกรณีผู้ป่วยเช่นนี้ก็ตาม

## อ้างอิง

## แหล่งข้อมูลอื่น
*  GeneReview/NCBI/NIH/UW entry on Thanatophoric Dysplasia
* 

หมวดหมู่:โรคทางพันธุกรรม
หมวดหมู่:โรคหายาก
หมวดหมู่:ความบกพร่องของรีเซพเตอร์ผิวเซลล์
อลัน เมอร์เร

** อลัน เมอร์เร**  () นักมวยสากลชาวฟิลิปปินส์ เกิดเมื่อ 27 ธันวาคม พ.ศ.  2512 ที่ General Santos City ประเทศฟิลิปปินส์ สถิติการชก 54 ครั้ง ชนะ 20 (น็อค 13) เสมอ 3 แพ้ 30 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นซูเปอร์แบนตัมเวทเมื่อ 26 ตุลาคม 2544 แพ้น็อค สมศักดิ์ ศิษย์ชัชวาลย์ ยก 2 ที่ สุพรรณบุรี

## อ้างอิง

*สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นซูเปอร์แบนตัมเวท
หมวดหมู่:บุคคลจากเฮเนรัลซันโตส
การตรวจพิจารณาอินเทอร์เน็ต

[right|350px|thumb|ระดับการตรวจพิจารณาอินเทอร์เน็ตของประเทศต่าง ๆ โดย[องค์กรนักข่าวไร้พรมแดน

]]
right|350px|thumb|ระดับของการเซ็นเซอร์อินเทอร์เน็ตแตกต่างกันไปในแต่ละประเทศ โดยทั่วไประบอบประชาธิปไตยจะมีการเซ็นเซอร์ในระดับปานกลาง โดยอนุญาตให้ประชาชนเข้าถึงข้อมูลและเข้าร่วมการอภิปรายในที่สาธารณะได้ แม้ว่าจะมีข้อจำกัดบางประการที่สมเหตุสมผลก็ตาม ในทางตรงกันข้าม ระบอบเผด็จการจะกำหนดข้อจำกัดอย่างเข้มงวดต่อการเข้าถึงอินเทอร์เน็ตเพื่อควบคุมเรื่องราวและปราบปรามผู้เห็นต่าง พวกเขาใช้การเซ็นเซอร์เป็นเครื่องมือในการจำกัดการสื่อสารและป้องกันการอภิปรายในประเด็นทางการเมืองและสังคม โดยเฉพาะอย่างยิ่งในช่วงเหตุการณ์สำคัญ เช่น การเลือกตั้งหรือการประท้วง
**การตรวจพิจารณาอินเทอร์เน็ต** หรือ **การเซ็นเซอร์อินเทอร์เน็ต** () คือการควบคุมหรือปราบปรามว่าสิ่งใดสามารถเข้าถึง เผยแพร่ หรือรับชมได้บนอินเทอร์เน็ตโดยผู้กำกับดูแล ทั้งนี้ปัจเจกบุคคลหรือองค์กรต่าง ๆ ยังสามารถตรวจพิจารณา (เซ็นเซอร์) ตนเอง (Self-censorship) ได้ด้วยเช่นกัน จากเหตุผลด้านจริยธรรม ศาสนา หรือทางธุรกิจ เพื่อให้สอดคล้องกับบรรทัดฐานทางสังคมและหลีกเลี่ยงการคุกคามข่มขู่ หรือเนื่องจากเกรงกลัวผลทางกฎหมายหรือผลกระทบอื่น ๆ ที่จะตามมาในภายหลัง

สำหรับขอบเขตการตรวจพิจารณาอินเทอร์เน็ตนั้นจะแตกต่างกันออกไปในแต่ละประเทศ ซึ่งประเทศประชาธิปไตยส่วนมากมีการตรวจพิจารณาอินเทอร์เน็ตไม่มากนัก ในขณะที่บางประเทศตรวจพิจารณาถึงขั้นจำกัดข้อมูลสารสนเทศต่าง ๆ เช่น ข่าวสาร หรือห้ามปรามการพูดคุยอภิปรายในหมู่ประชาชนของตน นอกจากนี้การตรวจพิจารณาอินเทอร์เน็ตยังมีไว้เพื่อตอบโต้เหตุการณ์บางเหตุการณ์ที่เกิดขึ้นไปแล้วหรือกำลังจะเกิดขึ้นก็ได้ เช่น การเลือกตั้ง การประท้วงชุมนุม หรือการก่อจลาจล ซึ่งตัวอย่างที่เห็นได้ชัดก็คือปริมาณการตรวจพิจารณาอินเทอร์เน็ตที่เพิ่มขึ้นมากในช่วงเหตุการณ์อาหรับสปริง และยังมีเหตุผลอื่น ๆ สำหรับการตรวจพิจารณาอีก เช่น เหตุผลด้านลิขสิทธิ์ การหมิ่นประมาท การก่อกวน/ล่วงละเมิด หรือเพื่อปิดกั้นเนื้อหาลามกอนาจาร เป็นต้น

เสียงสนับสนุนหรือคัดค้านการตรวจพิจารณาอินเทอร์เน็ตก็แตกต่างกันออกไป จากผลการสำรวจ *อินเทอร์เน็ตโซไซตี* ประจำปี พ.ศ. 2555 (2012 Internet Society survey) พบว่าร้อยละ 71 ของผู้ตอบแบบสอบถามเห็นด้วยว่า "ควรมีรูปแบบการตรวจพิจารณาบางชนิดบนอินเทอร์เน็ต" และในผลสำรวจเดียวกันพบว่าร้อยละ 83 ของผู้ตอบแบบสอบถามเห็นด้วยว่า "ควรถือว่าการเข้าถึงอินเทอร์เน็ตเป็นสิทธิมนุษยชนขั้นพื้นฐานประการหนึ่ง" และร้อยละ 86 ของผู้ตอบแบบสอบถามยังเห็นด้วยว่า "ควรรับประกันให้มีเสรีภาพในการพูดบนอินเทอร์เน็ต" ซึ่งจากดัชนีเว็บไซต์โลก (GlobalWebIndex) พบว่าผู้ใช้งานทั่วโลกมากกว่า 400 ล้านคน ใช้เครือข่ายส่วนตัวเสมือนในการหลีกเลี่ยงการตรวจพิจารณาหรือเพื่อเพิ่มระดับความเป็นส่วนตัวให้มากขึ้น อย่างไรก็ตามเทคนิคหรืออุบายการหลีกเลี่ยงส่วนมากไม่เหมาะสมกับการใช้งานแบบวันต่อวัน

## อ้างอิง

หมวดหมู่:ความเป็นส่วนตัว
หมวดหมู่:อินเทอร์เน็ต
หมวดหมู่:การตรวจพิจารณา
หมวดหมู่:สังคมสารสนเทศ
หมวดหมู่:การตรวจพิจารณาอินเทอร์เน็ต
เพเนแทรนซ์

ในวิชาพันธุศาสตร์ **เพเนแทรนซ์** () คือสัดส่วนของประชากรที่มีความแตกต่างทางของลักษณะทางพันธุกรรม (genotype) แล้วมีลักษณะปรากฏ (phenotype) โดยในทางเวชพันธุศาสตร์ เพเนแทรนซ์ของการกลายพันธุ์ที่ทำให้เกิดโรคคือสัดส่วนของประชากรที่มีอาการต่อประชากรที่มีการกลายพันธุ์นั้นๆ ตัวอย่างเช่น หากการกลายพันธุ์ของยีนหนึ่ง ทำให้เกิดโรคทางพันธุกรรมที่ถ่ายทอดทางพันธุกรรมลักษณะเด่นโดยมีเพเนแทรนซ์ 95% จะพบว่า ผู้ที่มีการกลายพันธุ์ในลักษณะนั้น 95% จะเกิดโรคและมีอาการ ในขณะที่อีก 5% ไม่เกิดโรคและไม่มีอาการ แต่มีพันธุกรรมที่บ่งว่าจะเป็นโรค

หมวดหมู่:พันธุศาสตร์
สถานี

**สถานี** หมายถึงศูนย์รวมหรือที่ตั้ง ของที่ทำการหรือจุดให้บริการ อาจหมายถึง
* ในทางคมนาคม
** สถานีรถโดยสารประจำทาง
** สถานีรถไฟ
** สถานีรถไฟฟ้าและสถานีรถไฟใต้ดิน
** สถานีตรวจสอบน้ำหนัก
** สถานีอวกาศ
* ในทางโทรคมนาคม โดยรวมเรียกว่า *สถานีสื่อสาร* หรือ *สถานีโทรคมนาคม*
** สถานีวิทยุ
** สถานีโทรทัศน์
** สถานีดาวเทียม (ภาคพื้นดิน)
** สถานีทวนสัญญาณ
* ในทางความมั่นคงและการทหาร
** สถานีตำรวจ
** สถานีดับเพลิง
** สถานีทหารเรือ
** สถานีรบ
** สถานีเรือ
* ในทางอุตุนิยมวิทยาและธรณีวิทยา
** สถานีตรวจอากาศ
** สถานีตรวจวัดแผ่นดินไหว
** สถานีตรวจวัดคุณภาพน้ำ
** สถานีตรวจวัดคุณภาพอากาศ
* อื่น ๆ
** สถานีอนามัย
ป่าชุมชน

**ป่าชุมชน** หมายถึง พื้นที่ป่าไม้ที่ได้รับการจัดการโดยกระบวนการมีส่วนร่วมจากประชาชน และองค์กรชุมชน ทั้งทางตรงและทางอ้อม ตามความเชื่อและวัฒนธรรมท้องถิ่นเพื่อประโยชน์ที่สอดคล้องกับความต้องการของชุมชนอย่างต่อเนื่องและยั่งยืน เป็นป่าที่ประชาชนเข้าไปใช้สอยตามวิถีชีวิตของคนทุกคนในชุมชนนั้น ทั้งเรื่องการทำมาหากิน ระบบครอบครัวเครือญาติ ประเพณีความเชื่อ อำนาจและกฎระเบียบในชุมชน ป่าชุมชนจึงมีหลายรูปแบบ ขึ้นอยู่กับลักษณะภูมินิเวศ และวัฒนธรรม ประเพณีของชุมชนในท้องถิ่น

หมวดหมู่:ป่า
หมวดหมู่:การอนุรักษ์
แทสเมเนียนเดวิล

**แทสเมเนียนเดวิล** (; ) เป็นมาร์ซูเปียลกินเนื้อในวงศ์ Dasyuridae ปัจจุบันมีถิ่นฐานเฉพาะในรัฐแทสเมเนียของออสเตรเลีย โดยได้รับสถานะเป็นสัตว์คุ้มครองมาตั้งแต่ปี ค.ศ. 1941  สันนิษฐานว่าแทสเมเนียเดวิลได้สูญพันธุ์ไปจากแผ่นดินใหญ่ของออสเตรเลียไปเมื่อประมาณ 3,000 ปีมาแล้ว 

แทสเมเนียนเดวิลมีขนาดใกล้เคียงกับสุนัขตัวเล็ก ๆ  ถือเป็นมาร์ซูเปียลกินเนื้อที่มีขนาดใหญ่ที่สุด  นับตั้งแต่ไทลาซีนสูญพันธุ์เมื่อปี ค.ศ. 1936 เป็นสัตว์ที่มีนิสัยดุร้าย และถือว่าเป็นสัตว์ที่มีกรามขนาดใหญ่ที่สุดในโลกเมื่อเทียบกับขนาดตัว

แทสมาเนียนเดวิลตัวเมียสามารถมีลูกในกระเป๋าหน้าท้องได้สูงสุดถึง 6 ตัว ในระยะเวลานาน 3 เดือน ซึ่งถือว่ามีจำนวนเยอะมาก

ปัจจุบันแทสเมเนียนเดวิลกำลังอยู่ในภาวะใกล้สูญพันธุ์ สืบเนื่องจากเกิดโรคระบาดที่ทำให้เกิดการติดเชื้อและเป็นเนื้องอกคล้ายมะเร็งบริเวณใบหน้า (Devil facial tumour disease - DFTD) มาตั้งแต่ปลายทศวรรษ 1990  ทำให้ประชากรลดลงอย่างรวดเร็ว นักวิทยาศาสตร์ประเมินว่าหากไม่สามารถคิดค้นหาวิธีรักษาได้ แทสเมเนียนเดวิลจะสูญพันธุ์ภายในปี ค.ศ. 2035 

## อ้างอิง

## แหล่งข้อมูลอื่น

* Parks and Wildlife Tasmania - Tasmanian Devil  vocalisation, movie, faq
* Save the Tasmanian Devil 

หมวดหมู่:สัตว์ที่มีกระเป๋าหน้าท้อง
หมวดหมู่:สัตว์ที่พบในประเทศออสเตรเลีย
หมวดหมู่:สัตว์กินซาก
รูปแบบปรากฏ

[thumb|right|250px|The [mollusc shell|shells of individuals within the bivalve mollusk species *[[Donax variabilis]]* show diverse coloration and patterning in their phenotypes.]]
[thumb|right|Here the relation between [genotype and phenotype is illustrated, using a Punnett square, for the character of petal color in pea plants. The letters B and b represent genes for color, and the pictures show the resultant flowers.]] 
**ลักษณะปรากฏ** หรือ **รูปแบบปรากฏ** () ( แปลว่า "เปิดเผย, แสดงออก";  แปลว่า "รูปแบบ") หมายถึงลักษณะของสิ่งมีชีวิตที่ปรากฏให้เห็นได้หรือตรวจสอบได้ โดยไม่ต้องตรวจลงไปถึงระดับพันธุกรรม ลักษณะเหล่านี้ เช่น รูปร่าง การพัฒนา คุณสมบัติทางสรีรวิทยา คุณสมบัติทางชีวเคมี พฤติกรรม หรือผลที่เกิดจากพฤติกรรม (เช่น รูปร่างใยแมงมุม) ลักษณะปรากฏเหล่านี้เป็นผลจากการแสดงออกของพันธุกรรมของสิ่งมีชีวิต ซึ่งเรียกว่า ลักษณะพันธุกรรม () ซึ่งอาจมีหรือไม่มีผลจากสิ่งแวดล้อมเข้ามาเกี่ยวข้องก็ได้
หมวดหมู่:พันธุศาสตร์คลาสสิก
หมวดหมู่:ภาวะพหุสันฐาน
โรคเกาเชอร์

**โรคเกาเชอร์** หรือ **โรคโกเชร์** ( ) เป็นโรคความผิดปกติของการสะสมไขมัน (lysosomal storage disease) ที่พบบ่อยที่สุดชนิดหนึ่ง เป็นโรคทางพันธุกรรมที่ถ่ายทอดทางออโตโซมลักษณะด้อย มีลักษณะเฉพาะคือมีการสะสมของ Sphingolipid ในเซลล์Macrophageและโมโนซัยต์ โรคนี้เป็นผลจากภาวะพร่องเอนไซม์ lysosomal hydrolase, glucocerebrosidase (หรือชื่อ acid beta-glucosidase, glucosylceramidase) ความรุนแรงของโรคอาจแตกต่างกันได้มากในผู้ป่วยแต่ละคน ผู้ป่วยบางคนมีอาการตั้งแต่อายุน้อยโดยเมื่อแรกวินิจฉัยก็มีภาวะแทรกซ้อนเกือบทั้งหมดของโรค ในขณะที่บางคนอาจไม่มีอาการจนถึงอายุแปดสิบปี

โดยปกติแล้วจะมีการแบ่งประเภทของโรคเกาเชอร์ออกเป็น 3 ชนิดย่อยทางคลินิก โดยดูจากการมีหรือไม่มีความผิดปกติของระบบประสาทและการดำเนินไปของโรค
* ชนิดที่ 1 - ไม่มีพยาธิสภาพของระบบประสาท (nonneuropathic form)
* ชนิดที่ 2 - มีพยาธิสภาพของระบบประสาทแบบเฉียบพลัน (acute neuropathic form)
* ชนิดที่ 3 - มีพยาธิสภาพของระบบประสาทแบบเรื้อรัง (chronic neuropathic form)

อย่างไรก็ดี ผู้ป่วยบางรายอาจไม่สามารถจัดลงตามชนิดดังกำหนดนี้ได้ลงตัว

โรคเกาเชอร์ชนิดที่ 1 พบบ่อยในคนเชื้อชาติยิว อย่างไรก็ดีสามารถพบโรคเกาเชอร์ได้ทั้ง 3 ชนิด ในคนทุกเชื้อชาติ

## แหล่งข้อมูลอื่น

## แหล่งข้อมูลอื่น
* 
* Gauchers News 
* European Gaucher Alliance
* GeneReview/UW/NIH entry on Gaucher disease
* National Gaucher Foundation
* Children's Gaucher Research Fund
* Hide & Seek Foundation For Lysosomal Disease Research

หมวดหมู่:โรคที่ถ่ายทอดทางออโตโซมลักษณะด้อย
หมวดหมู่:โรคหายาก
หมวดหมู่:Lipid storage disorders
หมวดหมู่:Ashkenazi Jews topics
หมวดหมู่:Skin conditions resulting from errors in metabolism
เซ็นทรัล เชียงราย

**เซ็นทรัล เชียงราย** () หรือชื่อเดิม *เซ็นทรัลพลาซา เชียงราย* *(CentralPlaza Chiangrai)* เป็นศูนย์การค้าที่ตั้งอยู่บนถนนพหลโยธิน อำเภอเมืองเชียงราย จังหวัดเชียงราย

## การจัดสรรพื้นที่
เซ็นทรัล เชียงราย ประกอบด้วยพื้นที่สำคัญดังนี้
* ห้างสรรพสินค้าโรบินสัน
* ท็อปส์
* บีทูเอส
* เพาเวอร์บาย
* ซูเปอร์สปอร์ต
* ออฟฟิศเมท
* ศูนย์อาหารฟู้ดพาร์ค
* โรงภาพยนตร์เมเจอร์ ซีนีเพล็กซ์ จำนวน 5 โรง
* กาดหลวง เชียงราย
* เอลเซ็นท์ วิลล์ เชียงราย
* โก! โฮเทล เชียงราย (กำลังก่อสร้าง)
* ออโต้วัน

## ดูเพิ่ม
* รายชื่อศูนย์การค้าในประเทศไทย

## หมายเหตุ

## อ้างอิง
* 
* 

หมวดหมู่:ศูนย์การค้าในประเทศไทย
หมวดหมู่:ศูนย์การค้าของกลุ่มเซ็นทรัล
หมวดหมู่:เซ็นทรัลพัฒนา
หมวดหมู่:ศูนย์การค้าที่ก่อตั้งในปี พ.ศ. 2554
หมวดหมู่:สิ่งก่อสร้างในอำเภอเมืองเชียงราย
หมวดหมู่:ก่อตั้งในประเทศไทยในปี พ.ศ. 2554
โรเบิร์ต โอเวน

thumb|200px|โรเบิร์ต โอเวน

**โรเบิร์ต โอเวน** (อังกฤษ: Robert Owen) เกิดเมื่อ 14 พฤษภาคม พ.ศ. 2314 และถึงแก่กรรมเมื่อ 17 พฤศจิกายน พ.ศ. 2401 รวมอายุ 87 ปี เป็นนักเศรษฐศาสตร์และนักปฏิรูปทางสังคมชาวอังกฤษ เป็นที่รู้จักในฐานะ *บิดาแห่งการ[[สหกรณ์]]โลก* โอเวนเสนอให้มีการจัดตั้งชมรมสหกรณ์ขึ้น โดยให้ทรัพย์สินต่างๆ ของชมรม เป็นของส่วนรวม เพื่อไม่ให้มีสภาพของนายทุนในสหกรณ์ แต่จัดตั้งไม่สำเร็จและไม่ได้รับการยอมรับ โอเวนจึงทดลองตั้งชมรมสหกรณ์ชื่อ *นิวฮาร์โมนี* (New Harmony) ขึ้นที่เมืองนิวฮาร์โมนี รัฐอินดีแอนา ประเทศสหรัฐอเมริกา ในปี พ.ศ. 2368 และล้มเลิกไปในเวลาต่อมา เพราะไม่มีการคัดเลือกสมาชิก และไม่มีกิจกรรมที่คุ้มกับค่าใช้จ่าย นอกจากนี้ในขณะนั้นยังมีปัญหาเกี่ยวกับการปกครองและศาสนา

หมวดหมู่:บุคคลจากเทศมณฑลเพาวิส
หมวดหมู่:นักเศรษฐศาสตร์ชาวอังกฤษ
โคเบิร์ด โอเวนนั้นได้สมัครเข้าทำงานจนได้ไต่เต้าเป็นผู้นบริหาร
ตำบลแม่จริม

**แม่จริม** เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนเหนือสุดของอำเภอ

## ที่ตั้ง
* **ทิศเหนือ** ติดต่อตำบลพงษ์ อำเภอสันติสุข และตำบลภูฟ้า อำเภอบ่อเกลือ 
* **ทิศตะวันออก** ติดต่อเมืองเพียง แขวงไชยบุรี ประเทศลาว 
* **ทิศใต้** ติดต่อตำบลหนองแดง อำเภอแม่จริม 
* **ทิศตะวันตก** ติดต่อตำบลฝายแก้ว อำเภอภูเพียง

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 6 หมู่บ้าน ได้แก่
*หมู่ 1 บ้านบอน
*หมู่ 2 บ้านฝาย
*หมู่ 3 บ้านก้อ
*หมู่ 4 บ้านนาหมัน
*หมู่ 5 บ้านตอง
*หมู่ 6 บ้านตองเจริญราษฎร์

### การปกครองส่วนท้องถิ่น
องค์การบริหารส่วนตำบลแม่จริมมีพื้นที่ครอบคลุมตำบลแม่จริมทั้งหมด

## อ้างอิง

แม่จริม
แม่จริม
หมวดหมู่:เขตแดนไทย–ลาว
ตำบลหนองแดง (อำเภอแม่จริม)

**หนองแดง** เป็นตำบลหนึ่งในอำเภอแม่จริม จังหวัดน่าน ตั้งอยู่บริเวณตอนกลางของอำเภอ และเป็นที่ตั้งของที่ว่าการอำเภอแม่จริม

## ที่ตั้ง
***ทิศเหนือ** ติดต่อตำบลแม่จริม อำเภอแม่จริม
***ทิศตะวันออก** ติดต่อเมืองเพียง แขวงไชยบุรี ประเทศลาว 
***ทิศใต้** ติดต่อตำบลหมอเมืองและตำบลน้ำพาง อำเภอแม่จริม 
***ทิศตะวันตก** ติดต่อตำบลฝายแก้ว ตำบลน้ำแก่น และตำบลน้ำเกี๋ยน อำเภอภูเพียง

## การแบ่งเขตการปกครอง
### การปกครองส่วนภูมิภาค
แบ่งการปกครองออกเป็น 10 หมู่บ้าน ได้แก่
*หมู่ 1 บ้านพรหม
*หมู่ 2 บ้านแคว้ง
*หมู่ 3 บ้านดงไพรวัลย์
*หมู่ 4 บ้านนาคา
*หมู่ 5 บ้านหนองแดง
*หมู่ 6 บ้านนาบัว
*หมู่ 7 บ้านหนองแดงใหม่
*หมู่ 8 บ้านนาเจริญ
*หมู่ 9 บ้านกิ่วน้ำ
*หมู่ 10 บ้านสว่าง

### การปกครองส่วนท้องถิ่น
แบ่งการปกครองเป็น 1 เทศบาลตำบล และ 1 องค์การบริหารส่วนตำบล คือ
*เทศบาลตำบลหนองแดง มีพื้นที่ครอบคลุม 5 หมู่บ้าน คือ หมู่ 1 บ้านพรหม, หมู่ 3 บ้านดงไพรวัลย์, หมู่ 4 บ้านนาคา, หมู่ 5 บ้านหนองแดง และหมู่ 8 บ้านนาเจริญ
*องค์การบริหารส่วนตำบลหนองแดง มีพื้นที่ครอบคลุมหมู่บ้านที่เหลือ

## สถานที่สำคัญ
*ที่ว่าการอำเภอแม่จริม
*โรงพยาบาลแม่จริม
*สถานีตำรวจภูธรแม่จริม
*โรงเรียนแม่จริม

## อ้างอิง

หนองแดง
หมวดหมู่:เขตแดนไทย–ลาว
องค์การสัมพันธภาพสหกรณ์ระหว่างประเทศ

**องค์การสัมพันธภาพสหกรณ์ระหว่างประเทศ** () มีสำนักงานใหญ่ตั้งอยู่ที่นครเจนีวา ประเทศสวิตเซอร์แลนด์ ขบวนการสหกรณ์โลกมีการประชุมสมัชชาสหกรณ์ระหว่างชาติเป็นครั้งแรกเมื่อ วันที่ 18 สิงหาคม พ.ศ. 2438 ณ กรุงลอนดอน สหราชอาณาจักร ได้มีมติก่อตั้งองค์กรสัมพันธภาพสหกรณ์ระหว่างประเทศ (ICA) เพื่อประสานความร่วมมือในด้านต่าง ๆ เมื่อ พ.ศ. 2538 องค์การฯ จึงได้ปรับปรุงและประกาศหลักการสหกรณ์เป็น 7 ประการที่ใช้อยู่ในปัจจุบัน นอกจากนี้ องค์การฯ ได้ประกาศให้สหกรณ์ทั่วโลกร่วมเฉลิมฉลองวันสหกรณ์สากลตั้งแต่ พ.ศ. 2465 ต่อมาสมัชชาใหญ่แห่งสหประชาชาติมีมติเมื่อวันที่ 16 ธันวาคม พ.ศ. 2535 ให้วันเสาร์แรกของเดือนกรกฎาคมทุกปี เป็น "วันสหกรณ์สากล"

ในปัจจุบัน องค์การ ICA ได้มีสมาชิกทั่วโลกกว่า 200 ประเทศ

## ดูเพิ่ม
*สหกรณ์
*โรเบิร์ต โอเว่น

หมวดหมู่:องค์การระหว่างประเทศ